Trembesi utawa Ki hujan, utawa pohon hujan, (Samanea saman (Jacq.) Merr.) minangka tetanduran wit-witan gedhé, dhuwur, kanthi tajuk sing amba banget. Tanduran iki naté populèr minangka tanduran pangayom. Oyodé sing ngambra-ambra andadèkaké kurang populèr amarga bisa ngrusak dalan lan wangunan ing saubengé. Jeneng Ki Hujan, asalé saka anané banyu sing kerep nètès saka tajuké amarga kemampuan nyerep banyu lemah sing kuwat sarta kotoran saka kéwan tonggèrèt sing manggon ing wit mau.